**Жалағаштағы жылы жүздесулер**

 Мәжіліс депутаты Сауытбек Абдрахманов Сыр өңіріндегі іссапарын Жалағаш жерінде жалғастырды. Аудандық әкімдіктің мәжіліс залында өткен кездесуде Елбасы Жолдауы, Президенттің рухани жаңғыруға арналған мақаласы туралы кең ауқымды әңгіме қозғады. Кездесуге қатысушылар депутатқа толымды ақпараты үшін ризалық білдірді. Сонымен қатар, бірқатар ұсыныстар да айтылды. Аудандық қоғамдық кеңестің мүшесі Х. Канетов кәсіптік білім беруге назарды күшейту керектігін, «Серпін» бағдарламасы бойынша жастарды жұмыс күші жетіспейтін өңірлерге қоныс аударуға қолдау көрсету орынды болатынын ортаға салды. Ардагер Б. Көлтаев мемлекеттік сатып алу туралы заңды жетілдіру қажет деп санайтынын түсіндірді, аудандағы жұмыссыздықты азайту үшін әлеуметтік зерттеу жүргізуді ұсынды.

 С. Абдрахманов күріш дақылын гербицидтермен өңдеумен, үстем қоректендірумен айналысып жатқан диқандармен кездесті. Ауданда күріш дақылы 22 мыңнан астам гектарға егілген. «Магро» фермер қожалығы, «Серке батыр» ЖШС, «Таң ЛТД» ЖШС сияқты ұжымдар жұмысымен танысты.